
PËR NDËRTIMIN E LINJËS SË INTERKONJEKSIONIT 110 KV
KUKËS (SHQIPËRI) - PRIZREN (KOSOVË)

Në mbështetje të nenit 100 të Kushtetutës dhe të nenit 31 të ligjit nr. 9072, datë 22.5.2003 “Për sektorin e energjisë”, të ndryshuar, me propozimin e ministrit të Energjisë dhe Industrisë, Këshilli i Ministrave
VENDOSI:

1. Miratimin e ndërtimit të linjës së interkonjeksionit 110 kV Kukës (Shqipëri) - Prizren (Kosovë) nga shoqëria “Operatori i Sistemit të Transmetimit” sh.a.
2. Kostot financiare të ndërtimit të linjës së interkonjeksionit 110 kV Kukës (Shqipëri) - Prizren (Kosovë), në territorin shqiptar, përballohen nga fondet e shoqërisë “Operatori i Sistemit të Transmetimit” sh.a. 
3. Autorizohet ministri i Energjisë dhe Industrisë për nënshkrimin e marrëveshjes përkatëse me ministrin përgjegjës për energjinë të Republikës së Kosovës.
4. Ngarkohen Ministria e Energjisë dhe Industrisë dhe shoqëria “Operatori i Sistemit të Transmetimit” sh.a., për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

